Diari Oficial de la Generalitat Valenciana


Sumari del DOGV 9912, del 09-08-2024 (2024/8328)

EXTRACTE de la Resolución de 5 d'agost de 2024, de la Direcció General de l’Institut Valencià de Cultura, per la qual es convoquen beques destinades al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8328

CVE
:   ZFNX-F-4730-9230

Data del document
:   05-08-2024

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * assignació per estudis
    * música

BDNS (identif.):779242

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: <https://www.infosubvenciones.es/bdnstrans/GE/es/convocatoria/779242>

*Primer. Objecte i àmbit aplicable*

És objecte d'esta resolució, convocar la concessió de beques per al perfeccionament musical de joves intèrprets en la Comunitat Valenciana, en el marc de les competències de l’IVC i d'acord amb els objectius que té encomanats.

Les subvencions es concediran d’acord amb els principis de publicitat, transparència, objectivitat, igualtat i no discriminació, i mitjançant el règim de concurrència competitiva.

*Segon. Modalitats d’ajuda*

Les modalitats previstes en la present convocatòria són les següents:

1. Modalitat A: beques per al perfeccionament musical de joves intèrprets, de fins a un mes de duració. En estos casos, l'activitat formativa, necessàriament haurà de desenrotllar-se entre l'1 de desembre de 2023 i el 30 de novembre de 2024.

2. Modalitat B: beques per al perfeccionament musical de joves intèrprets de fins a un any de duració. En estos casos, l'activitat formativa, necessàriament haurà de desenrotllar-se durant el curs acadèmic 2023/24.

*Tercer. Persones i entitats beneficiàries de les ajudes*

Per a obtindre la condició de persona o entitat beneficiària d’aquestes ajudes s’hauran de complir els requisits establits en l’article 3 de l’ordre de bases.

*Quart. Finançament de les ajudes, distribució i quanties*

D'acord amb la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, 30.12.2023), les ajudes convocades s'imputaran al crèdit previst en la secció G0118, entitat 016, línia de subvenció S0996, «Beques formació i perfeccionament música i cant», per un import màxim de 150.000 euros, inclòs en el capítol IV del pressupost de l'Institut Valencià de Cultura.

*Quint. Forma i termini de presentació de sol·licituds*

El termini de presentació de sol·licituds serà de 20 dies hàbils a comptar des de l'endemà de publicació de la present convocatòria en el *Diari Oficial de la Generalitat Valenciana*.

Les sol·licituds, en model normalitzat, hauran de dirigir-se a l’IVC, per via telemàtica a través del registre de la seu electrònica accessible des de la web <https://sede.ivc.gva.es/>

*Sext. Termini i forma de justificació i pagament de les ajudes*

Tots els documents que servisquen per a justificar l'ajuda hauran d'anar subscrits per la persona beneficiària, o pel representant legal de l'entitat beneficiària i presentar-se en l’IVC no més tard del 30 de novembre de 2024, per via telemàtica a través de la seua seu.

La falta de justificació en este termini determinarà la revocació de la subvenció concedida.

  

València, 5 d'agost de 2024

Álvaro López-Jamar Caballero

Director general de l'Institut Valencià de Cultura